Document ID: 31986R1475

NEUVOSTON ASETUS (ETY) N:o 1475/86,
annettu 13 päivänä toukokuuta 1986,
sianliha-alan, muna-alan ja siipikarjanliha-alan yhteisistä markkinajärjestelyistä annettujen asetusten (ETY) N:o 2759/75, (ETY) N:o 2771/75 ja (ETY) N:o 2777/75 sekä asetusten (ETY) N:o 2764/75, (ETY) N:o 2773/75 ja (ETY) N:o 2778/75 muuttamisesta yhden tuontimaksun laskentatekijän osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
sekä katsoo, että
asetukseen (ETY) N:o 2759/75(), sellaisena kuin se on viimeksi muutettuna asetuksella (ETY) N:o 1473/86(), sekä asetuksiin (ETY) N:o 2771/75() ja (ETY) N:o 2777/75(), sellaisina kuin ne ovat viimeksi muutettuina asetuksella (ETY) N:o 3768/85(), sisältyy tuontimaksu- ja sulkuhintajärjestelmä, jonka yhden viitetekijän muodostavat tiettyjen rehuviljalajien yhteisön hinnat; nämä hinnat vahvistetaan kerran vuodessa kahdentoista kuukauden pituiseksi ajanjaksoksi, joka alkaa 1 päivänä elokuuta, kyseisten viljalajien kynnyshintojen ja niiden kuukausittaisten korotusten perusteella,
vilja-alan markkinointivuosi vahvistetaan vastaisuudessa kahdentoista kuukauden pituiseksi ajanjaksoksi, joka alkaa kunkin vuoden 1 päivänä heinäkuuta; tämän vuoksi sianliha-alan, muna-alan ja siipikarjanliha-alan tuotteiden tuontimaksujen ja sulkuhintojen laskennan on perustuttava rehuviljan hintoihin näin muutetun markkinointivuoden aikana, ja
asetuksessa (ETY) N:o 2764/75(), sellaisena kuin se on viimeksi muutettuna asetuksella (ETY) N:o 2791/82(), asetuksessa (ETY) N:o 2773/75(), sellaisena kuin se on viimeksi muutettuna asetuksella (ETY) N:o 2300/77(), ja asetuksessa (ETY) N:o 2778/75(), sellaisena kuin se on viimeksi muutettuna asetuksella (ETY) N:o 750/81(), tarkennetaan, että kunkin rehuviljalajin hinta yhteisössä on voimassa olevien kynnyshintojen ja niiden kuukausittaisten korotusten aritmeettinen keskiarvo kahdentoista kuukauden ajanjaksolta, joka alkaa 1 päivänä elokuuta; tämä säännös olisi otettava mukaan kyseisiin perusasetuksiin, jotka olisi mukautettava ottamalla huomioon viljan markkinointivuoden uusi alkamisajankohta,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2759/75 9 artiklan 1 kohdan a alakohdassa, asetuksen (ETY) N:o 2771/75 4 artiklan 1 kohdan a alakohdassa ja asetuksen (ETY) N:o 2777/75 4 artiklan 1 kohdan a alakohdassa toinen alakohta seuraavasti:
"Rehuviljan yhteisön hinnat vahvistetaan kerran vuodessa kahdentoista kuukauden pituiseksi ajanjaksoksi, joka alkaa 1 päivänä heinäkuuta, kyseisen viljan kynnyshintojen ja niiden kuukausittaisten korotusten perusteella. Niitä käytetään vahvistettaessa kunkin vuoden 1 päivästä elokuuta perittävä maksu."
2 artikla
Poistetaan asetuksista (ETY) N:o 2764/75, (ETY) N:o 2733/75 ja (ETY) N:o 2778/75 niiden 2 artiklan 2 kohta.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 1986

Labels: 17
15